b'\n_START_ARTICLE_\nSonny Moore\n_START_SECTION_\nS From First to Last (2004-2007)\n_START_PARAGRAPH_\nSonny John Moore je odrasel v Los Angelesu, v Kaliforniji. Leta 2004 ga je kontaktiral Matt Good iz From First to Last glede igranja kitare za njihov band. Ko se je preselil v Georgijo, so Moore-a sli\xc5\xa1ali peti trije producenti in je nato postal on vodilni pevec, Good (prej\xc5\xa1nji vokal) pa se je preselil na kitaro._NEWLINE_Junija 2004 je band izdal svoj debitantski album Dear Diary, My Teen Angst Has a Body Count. Po \xc5\xa1tevilnih uspe\xc5\xa1nih turnejah so pri\xc4\x8deli snemati svoj drugi studijski album z naslovom Heroine. Ta je bil izdan marca 2006, prav tako pri zalo\xc5\xbebi Epitaph. Spet z zelo dobro prodajanim albumom je band koncertriral po skoraj celem svetu, dokler se niso Mooreu za\xc4\x8dele te\xc5\xbeave z glasom, zaradi \xc4\x8desar je morala skupina prekiniti ve\xc4\x8d turnej._NEWLINE_Po uspe\xc5\xa1ni operaciji glasu se je Moore odlo\xc4\x8dil zapustiti From First to Last. Zadnji\xc4\x8d so igrali z njim skupaj v Orlandu, skupaj s skupino Atreyu.\n_START_SECTION_\nSolo kariera / Skrillex (2007 - danes)\n_START_PARAGRAPH_\nLeta 2008 je Moore za\xc4\x8del producirati in nastopati pod vzdevkom Skrillex (pred tem pa je bil znan kot Twpiz) po klubih v Los Angelesu. 7. junija 2010 je Moore izdal svoj debitantski izdelek kot Skrillex, z naslovom My Name is Skrillex, ki je bil na voljo zastonj._NEWLINE_Moore je pomagal pri programiranju tretjega albuma britanske metalcore skupine Bring me the Horizon. Kasneje istega leta je za\xc4\x8del turnejo z Deadmau5-om, sklenil pogodbo z njegovo zalo\xc5\xbebo mau5trap in izdal svoj drugi EP, Scary Monsters and Nice Sprites"._NEWLINE_Na turneji Project Blue Book Tour je Skrillex predstavil \xc5\xa1tevilne nove pesmi, vklju\xc4\x8dno s\xc2\xa0\xc2\xbbFirst of the Year\xc2\xab\xc2\xa0(prej poznan kot\xc2\xa0\xc2\xbbEquinox\xc2\xab),\xc2\xa0\xc2\xbbReptile\xc2\xab\xc2\xa0in\xc2\xa0\xc2\xbbCinema\xc2\xab\xc2\xa0(remix Benny Benassijeve pesmi). Pesem\xc2\xa0\xc2\xbbFirst of the Year (Equinox)\xc2\xab\xc2\xa0je vklju\xc4\x8dil v svoj tretji EP, naslovljen More Monsters and Sprites._NEWLINE_Aprila 2011 so Korn izdali novo pesem, imenovano\xc2\xa0\xc2\xbbGet Up\xc2\xab, na kateri je sodeloval in jo produciral Skrillex. 15. aprila istega leta so se Korn pridru\xc5\xbeili Skrillexu na odru, na festivalu Coachella._NEWLINE_Junija 2011 je Skrillex izdal More Monsters and Sprites na Beatportu. Je EP, ki predstavlja tri nove skladbe, vklju\xc4\x8dno s\xc2\xa0\xc2\xbbFirst of the Year (Equinox)\xc2\xab, in dve verziji pesmi\xc2\xa0\xc2\xbbRuffneck\xc2\xab. 20. junija je izdal tudi svoj debitantski videospot za pesem iz drugega EP-ja,\xc2\xa0\xc2\xbbRock\'n\'Roll (will take you to the Mountain)\xc2\xab, preko njegovega uradnega YouTube kanala TheOfficialSkrillex._NEWLINE_17. avgusta 2011 je Skrillex naznanil svojo zalo\xc5\xbebo OWSLA. Prvi izdelki nove zalo\xc5\xbebe naj bi bili izdani v za\xc4\x8detku leta 2012. 19. avgusta je izdal videospot za pesem\xc2\xa0\xc2\xbbFirst of the Year (Equinox)\xc2\xab. 8. novembra je potrdil ime prihajajo\xc4\x8dega EP-ja z naslovom Voltage.'